বড়লেখায় প্রবাসীর বাড়ীতে ডাকাতি: ১২ লাখ টাকার মালামাল লুট - বিয়ানীবাজার কন্ঠ
প্রচ্ছদ সিলেট বড়লেখায় প্রবাসীর বাড়ীতে ডাকাতি: ১২ লাখ টাকার মালামাল লুট
বড়লেখায় প্রবাসীর বাড়ীতে ডাকাতি: ১২ লাখ টাকার মালামাল লুট
বড়লেখা প্রতিনিধি :: মৌলভীবাজার বড়লেখা উপজেলার সুজানগর ইউনিয়নের চিন্তাপুর গ্রামের দুবাই প্রবাসী আলী বাদলের বাড়ীতে সোমবার দিবাগত রাতে (মঙ্গলবার) দুর্ধর্ষ ডাকাতি সংঘটিত হয়েছে। সঙ্গবদ্ধ ডাকাতরা নগদ টাকা, স্বর্ণালঙ্কার, মোবাইল ফোনসহ প্রায় ১২ লাখ টাকার মালামাল লুট করেছে। খবর পেয়ে পুলিশ ঘটনাস্থল পরিদর্শন করেছে।
এলাকাবাসী জানান, রাত আনুমানিক আড়াইটার দিকে দুবাই প্রবাসী মো: আলী বাদলের বাড়ীর গ্রীল ও দরজা ভেঙ্গে ডাকাতরা ভিতরে প্রবেশ করে। ৮/১০ জনের ডাকাতদল বাড়ীর লোকজনকে অস্ত্রের মুখে এক কক্ষে আটক রেখে নগদ ৫১ হাজার টাকা, ৩০ ভরি স্বর্ণালঙ্কার, ৪টি মোবাইল ফোনসেটসহ প্রায় ১২ লাখ টাকার মালামাল লুট করে নিয়ে যায়।
বড়লেখা থানা ভারপ্রাপ্ত কর্মকর্তা মনিরুজ্জামান বিষয়টি নিশ্চিত করেছে।
পূর্বের খবরবিয়ানীবাজারে ১৭ সদস্যের শান্তি কমিটির নেতৃত্বে চলে নির্যাতন
পরবর্তী খবরঅনির্দিষ্টকালের পরিবহন ধর্মঘট প্রত্যাহার